BG    BG BG 
 
BG    BG  ЕВРОПЕЙСКА  КОМИСИЯ  
Брюксел , 14.7.2010 
SEC(2010) 877 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
  
Придружителен  документ  към 
  
предложение  за Регламент  (ЕС) № хх/уу на Европейския  парламент  и на Съвета  
относно  специализираното  трансгранично  транспортиране  на евро  в брой  по шосе  
между  държавите -членки  в еврозоната  
  
и към
 
 
 
предложение  за Регламент  (ЕС) № zz/уу на Съвета  за разширяване  на обхвата  на 
Регламент  (ЕС) № хх/уу на Европейския  парламент  и на Съвета  относно  
специализираното  трансгранично  транспортиране  на евро  в брой  по шосе  между  
държавите -членки  в еврозоната  
 
{COM(2010)377 final} 
{SEC(2010) 878final} 
 
 
 
 
BG 2   BG РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
  
Придружителен  документ  към 
  
предложение  за Регламент  (ЕС) № хх/уу на Европейския  парламент  и на Съвета  
относно  специализираното  трансгранично  транспортиране  на евро  в брой  по шосе  
между  държавите -членки  в еврозоната  
  
и към 
  
предложение  за Регламент  (ЕС) №
 zz/уу на Съвета  за разширяване  на обхвата  на 
Регламент  (ЕС) № хх/уу на Европейския  парламент  и на Съвета  относно  
специализираното  трансгранично  транспортиране  на евро  в брой  по шосе  между  
държавите -членки  в еврозоната  
 
BG 3   BG 1. ОПРЕДЕЛЕНИЕ  НА ПРОБЛЕМА  
16-те държави -членки , които  до момента  са приели  еврото , използват  еднакви  
банкноти  и монети . Вследствие  на значителните  различия  между  националните  
законодателства  обаче  специализираното  транспортиране  на евро  в брой  по шосе  
между  държавите -членки  в еврозоната  е на практика  сериозно  затруднено  и поради  
това много  рядко  се осъществява  трансграничното  сухопътно  транспортиране . 
Само  по себе си наличието  на трансгранични  пречки  пред  специализираното  
транспортиране  на единната  валута  в рамките  на еврозоната  представлява  
противоречие . 
Поради  естеството  на транспортираните  стоки  секторът  на транспорта  на пари  в 
брой  (ТПБ ) е изложен  на сериозни  рискове  за сигурността . Ето защо  е от 
изключително  значение  трансграничното  транспортиране  на пари  в брой  да се 
извършва  при условия , които  да осигуряват  висока  степен  на сигурност  на 
персонала  за ТПБ  и на гражданите  като цяло . Изискванията  по отношение  на 
сигурността  се тълкуват  твърде  различно  в отделните  държави -членки  в еврозоната  
вследствие  на разнообразните  национални  традиции  и рискова  среда , което  води  до 
значителни  различия  между  националните  правила  в редица  области , като 
например  разрешените  видове  транспорт , бронирането  и оборудването  на 
превозните  средства  за ТПБ , използването  на интелигентни  системи  за 
неутрализиране  на банкнотите  (ИСНБ ), броя  на служителите  в превозните  средства  
за ТПБ , притежанието  и носенето  на огнестрелно  оръжие  от персонала  за ТПБ , 
изискванията  за обучение , предоставянето  на информация  на полицията , правилата  
за лицензиране  и санкциите .  
Вследствие  на тези различия  между  националните  разпоредби  много  често  
търговските  банки , големите  вериги  за търговия  на дребно  и лицата , чиято  
професия  включва  работа  с пари  в брой , са на практика  възпрепятствани  да се 
договарят  с дружества  за ТПБ  в друга  държава -членка , дори  когато  те могат  да 
предложат  най-ефективните  (и най-кратки ) маршрути  за събиране  и доставка . 
Аналогично  те не са в състояние  да се възползват  от свързаните  с пари  в брой  
услуги  на най-близкия  клон  на национална  централна  банка  (НЦБ ) или център  за 
ТПБ , когато  той се намира  отвъд  границата  в друга  държава -членка . И накрая , 
дружествата  за ТПБ , осъществяващи  транспортиране  в погранични  региони , не 
могат  да планират  своите  транспортни  маршрути  и други  свързани  с пари  в брой  
логистични  дейности  по най-ефективния  начин , ако потенциалните  клиенти  се 
намират  от двете  страни  на границата . Това  положение  води  до неоптимална  
организация  на паричното  обращение  в тези региони , а следователно  и в рамките  
на еврозоната . Това  от своя страна  означава  по-високи  разходи , свързани  с 
държането  на пари  в брой , и/или по-ниско  качество  на обслужване  на клиентите  
спрямо  положение , при което  липсват  национални  регулаторни  пречки  пред  
трансграничното  транспортиране  на пари  в брой . 
За да могат  заинтересованите  страни  да се възползват  изцяло  от предимствата  на 
единната  валута , следва  да бъдат  премахнати  пречките  пред  свободното  обращение  
на евро  в брой  в рамките  на еврозоната , като същевременно  бъде  осигурена  висока  
степен  на сигурност  на персонала  за ТПБ  и на гражданите  като цяло .  
 
BG 4   BG Същевременно  пазарът  на ТПБ  има местен  характер  и потенциалният  
трансграничен  пазар  ще засегне  основно  пограничните  региони . Според  оценките  
потенциалният  географски  пазар  обхваща  приблизително  100 км от всяка  страна  на 
границата  за по-голямата  част от транспортните  операции . Ето защо  мерките , 
целящи  премахване  на препятствията  пред  трансграничното  транспортиране  на 
евро  в брой , следва  да бъдат  пропорционални . 
2. АНАЛИЗ  НА СУБСИДИАРНОСТТА  
Алтернатива  на действие  на ниво  на ЕС биха  представлявали  доброволни  
двустранни  или дори  многостранни  споразумения  между  държавите -членки . В 
сравнение  с двустранните  или многостранните  споразумения  действието  на ниво  
на ЕС обаче  ще доведе  до значителни  икономии  от мащаба . Единствено  действието  
на ниво  на ЕС ще позволи  да бъде  отчетено  бъдещото  разширяване  на еврозоната , 
тъй като за разлика  от двустранните /многостранните  споразумения  правилата  на 
ЕС за трансгранично  транспортиране  могат  да бъдат  използвани  от всяка  нова  
участваща  държава -членка . 
Освен  това въпреки  изразената  нужда  — най-вече от страна  на банковия  сектор , 
повече  от осем  години  след  въвеждането  на еврото  като разплащателно  средство  в 
брой  все още няма  нито  едно  споразумение  за улесняване  на специализираното  
трансгранично  транспортиране  на евро  в брой , сключено  между  държавите -членки . 
Това  навежда  на мисълта , че действие  на ниво  на ЕС представлява  на практика  
единственото  възможно  средство  за хармонизиране  на различните  регулаторни  
режими  (понастоящем  16), третиращи  широк  набор  от сложни  въпроси , 
характеризиращи  се с преплитането  на съображенията  по отношение  на трудовата  
политика  и на сигурността  (например  носенето  на оръжие ). 
3. ЦЕЛИ 
Главната  цел на настоящата  инициатива  на Комисията  е улесняване  на свободното  
обращение  на еврото  в брой  в рамките  на еврозоната  посредством  премахване  на 
пречките  пред  специализирания  транспорт  на евро  в брой  по шосе  между  
държавите -членки  в еврозоната , като същевременно  се гарантира , че по време  на 
транспортирането  се съблюдават  изисквания , осигуряващи  висока  степен  на 
сигурност  на персонала  за ТПБ  и на гражданите  като цяло . 
Улесняването  на специализираното  трансгранично  транспортиране  на евро  в брой  
представлява  също  така естествено  и наложително  допълнение  към Пътната  карта  
на Европейската  централна  банка  за по-голямо  сближаване  на свързаните  с пари  в 
брой  услуги  на националните  централни  банки  (НЦБ ) и към създаването  на единна  
зона за евро  в брой  за лицата , чиято  професия  включва  работа  с пари  в брой . Освен  
това инициативата  е допълнение  към Директивата  за платежните  услуги1 и към 
единната  зона за плащания  в евро  (ЕЗПЕ ), чиято  цел е електронните  трансгранични  
плащания  в евро  да бъдат  толкова  опростени , колкото  вътрешните  такива . 
                                                 
1 Директива  2007/64/E О на Европейския  парламент  и на Съвета  от 13 ноември  2007 г. 
относно  платежните  услуги  във вътрешния  пазар , 5.12.2007 г. 
 
BG 5   BG Що се отнася  до свободното  обращение  на евро , вследствие  на местния  характер  на 
пазара  на ТПБ  специфичната  цел трябва  следователно  да бъде  улесняване  на 
транспортирането  в пограничните  региони  между  държавите -членки  в еврозоната . 
По отношение  на сигурността  на персонала  за ТПБ  и на гражданите  като цяло  
нападенията  трябва  доколкото  е възможно  да бъдат  предотвратявани , а ако все пак 
има такива , човешките  жертви  трябва  да са минимални . Специфичната  цел е 
трансграничното  транспортиране  да бъде  поне  толкова  сигурно , колкото  е 
местното .  
Нарастването  на трансграничното  транспортиране  може  обаче  същевременно  да 
доведе  до евентуално  отрицателно  въздействие  върху  равнището  на заплащане  
и/или на заетостта  в сектора  на ТПБ  в дадена  получаваща  държава , ако в сравнение  
със съседните  държави  съществуват  значителни  различия  по отношение  на 
заплатите . Макар  принципно  държавите -членки  да не трябва  да бъдат  
възпрепятствани  да използват  своите  сравнителни  предимства , в получаващата  
държава  следва  да се съблюдава  минималното  ниво  на социална  защита  на заетите  
в сектора  на ТПБ  в съответствие  със съществуващите  принципи  на 
законодателството  на ЕС. 
4. ВАРИАНТИ  НА ПОЛИТИКА  И ОЦЕНКА  НА ОБЩИТЕ  ВАРИАНТИ  НА ПОЛИТИКА  
Оценката  бе проведена  на два етапа . Започнато  бе с обобщена  оценка  на общите  
варианти  на политика , последвана  от по-подробна  оценка  на вариантите  на 
политика , за които  бе счетено , че имат  потенциал  за постигане  на целите . 
В оценката  на въздействието  (ОВ) бяха  разгледани  пет общи  варианта  за постигане  
на целта : 1) базов  сценарий , представляващ  запазване  на статуквото ; 2) двустранно  
или многостранно  споразумение  между  тези държави -членки , които  евентуално  
участват  най-активно  в трансграничното  транспортиране ; 3) набор  от общи  
правила , засягащи  единствено  трансграничното  транспортиране ; 4) пълно  взаимно  
признаване ; както  и 5) пълно  хармонизиране  на регулаторната  рамка  за всички  
видове  транспортиране  на пари  в брой . 
Освен  това бяха  разгледани  три подварианта : а) разширяване  на обхвата  на 
правилата  върху  държавите -членки  на ЕС, които  все още не са приели  еврото ; б) 
разширяване  на обхвата  върху  други  парични  единици  в брой  и евентуално  други  
видове  ценности ; както  и в) ограничаване  на обхвата  единствено  върху  
транспортирането  от точка  до точка . 
В ОВ бе достигнато  до заключението , че целта  за улесняване  на свободното  
обращение  на евро  в брой  не би могла  да се постигне  при варианти  1 (запазване  на 
статуквото ) и 2 (двустранни  или многостранни  споразумения ), тъй като 
вероятността  за спонтанно  възникване  на такива  споразумения  в по-голям  мащаб  е 
много  слаба . Това  се потвърждава  от факта , че за повече  от осем  години  от 
въвеждането  на евро  банкнотите  и монетите  няма  нито  едно  споразумение , 
сключено  до момента . Освен  това, дори  и ако такова  споразумение  бъде  сключено , 
то би обхващало  само  част от еврозоната  и не би позволило  да се отчитат  бъдещите  
разширявания  на еврозоната . Ето защо  споразумението  на ниво  ЕС се счита  за по-
 
BG 6   BG ефикасно  и единствено  приложимо  на практика  решение  за улесняване  на 
трансграничното  транспортиране  на пари  в брой  между  заинтересованите  държави . 
Целта  за улесняване  на свободното  обращение  на евро  в брой  може  да бъде  
постигната  при вариант  3 (общ набор  от правила , засягащи  единствено  
трансграничното  ТПБ ). Тъй като той обхваща  единствено  трансграничния  
транспорт , при него  няма  да бъде  надхвърлено  необходимото  за постигане  на 
целите .  
Вариант  4 (пълно  взаимно  признаване ) би довел  до постигане  на главната  цел за 
улесняване  на свободното  обращение  на евро  в брой , но същевременно  би 
позволил  на дружествата  за ТПБ  да осъществяват  трансгранична  дейност  в рамките  
на няколко  различни  национални  режима . Тази  ситуация  би била  твърде  
объркваща  за компетентните  национални  надзорни  и правоприлагащи  органи . Тя 
не би била  приложима  в този сектор , който  поради  естеството  на своята  дейност  е 
изложен  на сериозни  заплахи  за сигурността , и не би постигнала  целта , 
гарантираща  съблюдаване  на изискванията , осигуряващи  висока  степен  на 
сигурност  на персонала  за ТПБ  и на гражданите  като цяло  по време  на 
транспортирането . Този  вариант  може  също  да бъде  считан  за непропорционален , 
тъй като неговото  въздействие  би могло  да обхване  цялата  територия  на 
получаващите  държави -членки , освен  ако обхватът  му не бъде  изрично  ограничен  
върху  трансграничните  операции . 
Вариант  5 (пълно  хармонизиране ) би довел  до постигане  на целта  за улесняване  на 
свободното  обращение  на евро  в брой  и би бил в съответствие  с принципите  на 
единната  зона за евро  в брой  и на единния  пазар . Все пак, тъй като 
трансграничното  транспортиране  на евро  в брой  представлява  само  малка  част от 
цялото  транспортиране  на евро  в брой , хармонизирането  на правилата  за всяко  
транспортиране  на пари  в брой , трансгранично  или не, не би съответствало  на 
мащаба  на декларираната  цел. Пълната  хармонизация  би била  освен  това много  
трудна  с оглед  на сигурността  и на многото  други  чувствителни  въпроси  в областта  
на ТПБ , особено  засягащите  притежанието  и носенето  на оръжие . 
Трите  подварианта  се считат  за приложими . Включването  на толкова  разнообразни  
стоки , каквито  са ценностите , в обхвата  на общите  правила  обаче  бе отхвърлено , 
тъй като то крие  опасност  от усложняване  на законодателното  усилие  и от 
неговото  отклоняване  от основната  цел на инициативата . 
Ето защо  подробният  анализ  на въздействието  обхваща  набор  от общи  правила  за 
трансгранично  транспортиране , заедно  с подвариант  а) и част от подвариант  б) и 
подвариант  в).  
5. ПОДРОБНА  ОЦЕНКА  НА ВЪЗДЕЙСТВИЕТО  
Вторият  етап от оценката  включва  подробна  оценка  на икономическото , 
социалното  и екологичното  въздействие  на вариант  3 — общи  правила  за 
трансгранично  транспортиране  — и на трите  подварианта . Тук се оценяват  също  
евентуалните  последствия  за сигурността  на транспортирането .  
 
BG 7   BG В голяма  степен  различното  въздействие  зависи  от мащаба  на потенциалния  пазар  
и от степента , в която  той може  да бъде  осъществен . За да бъде  събрана  
информация  за текущото  състояние  на пазара  за ТПБ  и да се оцени  мащабът  на 
потенциалния  пазар  за трансгранично  транспортиране  на евро  в брой  по шосе , в 
случай  че съществуващите  понастоящем  регулаторни  пречки  бъдат  премахнати , 
ГД „Икономически  и финансови  въпроси “ започна  външно  проучване , 
осъществено  от Ramböll Management2. Изготвената  в рамките  на това проучване  
оценка  показва , че при премахване  на всички  пречки  пред  специализираното  
трансгранично  транспортиране  на евро  в брой  по шосе  потенциалният  пазар  би 
възлязъл  в дългосрочна  перспектива  на около  2,6 % от общия  пазар  (изразен  като 
целия  обем  евро  в брой , поръчан  на дружествата  за ТПБ ), което  би съответствало  
на около  77 000 операции  на трансгранично  транспортиране3, които  потенциално  
ще бъдат  осъществявани  годишно  в 11-те държави -членки  в еврозоната , имащи  
сухопътна  граница  с други  държави -членки  на еврозоната . На фона  на сегашната  
ситуация  това представлява  значително  увеличение , което  свидетелства  за големия  
потенциал  за растеж  на трансграничното  транспортиране  на евро  в брой , в случай  
че бъдат  премахнати  регулаторните  пречки . 
Горната  оценка  се основава  на текущите  данни  за транспорта . Въпреки  това е 
трудно  да се предвиди  какви  ще бъдат  последствията  от отварянето  на 
трансграничния  пазар . Трансграничното  транспортиране  на пари  в брой  означава  
не само  евентуално  по-евтини , но и по-качествени  услуги , за които  потребителите  
биха  били  готови  да платят  повече . Например , голяма  верига  за търговия  на дребно  
може  да бъде  по-добре  обслужвана  от намиращ  се зад граница  център  за ТПБ , 
който  ще може  ежедневно , а не веднъж  седмично  да осъществява  
доставка /събиране  на пари  в брой . В този пример  премахването  на пречките  пред  
трансграничното  транспортиране  би могло  да окаже  положително  въздействие  
върху  разходите /риска  на търговеца  на дребно  (по-ниски  разходи  за 
съхраняване /охрана  и рискове ), което  от своя страна  ще окаже  положително  
въздействие  върху  сектора  на ТПБ , тъй като ще се увеличи  честотата  на доставките  
и ще бъде  реализиран  допълнителен  оборот .  
Улесняването  на трансграничния  транспорт  на пари  в брой  вероятно  ще се отрази  
благоприятно  и на околната  среда  вследствие  на по-късите  транспортни  маршрути .  
Значителното  нарастване  на трансграничния  транспорт  може  обаче  да предизвика  
и отрицателни  социални  последствия  в получаващите  държави . Това  засяга  най-
вече евентуалния  ефект  върху  равнището  на заплащане  и/или на заетостта  в 
сектора  на ТПБ  в дадена  получаваща  държава , ако по отношение  на заплатите  
съществуват  значителни  разлики  в сравнение  със съседните  държави . Оценката  на 
въздействието  показва , че вероятно  между  някои  съседни  държави  от еврозоната  
съществуват  големи  различия  по отношение  на заплатите . Значителни  различия  по 
отношение  на заплатите  са налице  и между  някои  от държавите , които  още не са 
приели  еврото , и техните  съседи  от еврозоната . Ето защо  се счита  за оправдано  
                                                 
2 Достъпно  на уебсайта  на Европейската  комисия : 
http://ec.europa.eu/economy_finance/articles/ euro/2010-02-26-cross-border-cash_en.htm   
3 Двустранно  преминаване  на границата  от превозното  средство  за ТПБ ; веднъж  на излизане  
и веднъж  на влизане  в неговата  страна . 
 
BG 8   BG потенциалното  социално  въздействие  в приемащата  държава  да бъде  ограничено  
посредством  осигуряването  на минимална  защита  на работниците  в съответствие  с 
принципите  на съществуващото  законодателство  на ЕС.  
Директива  96/71/ЕО относно  командироването  на работници  цели  осигуряване  на 
минимална  закрила , която  да бъде  спазвана  в приемащата  държава  по отношение  
на работници , командировани  там за временно  извършване  на работа . Все пак с 
оглед  на специфичните  характеристики  на услугите  за ТПБ , особено  честотата  и 
краткосрочния  характер  на потенциалното  работно  време  зад граница , както  и 
различните  договорни  условия , е необходимо  да се предвиди  аналогичното  
прилагане  на Директива  96/71/ЕО по отношение  на всички  трансгранични  услуги  
по транспортиране  на пари  в брой , за да бъде  постигната  правна  яснота  за 
операторите  и да се осигури  практическата  приложимост  на директивата  в този 
сектор . Ето защо  в предложението  са включени  някои  специфични  разпоредби , за 
да бъде  постигната  правна  яснота  за съответните  оператори , като конкретно  на 
трансграничните  служители  за ТПБ  бъдат  гарантирани  съответните  минимални  
размери  на възнаграждение  на приемащата  държава  съгласно  директивата . 
Вариант  3 бе допълнително  преработен  в четири  специфични  варианта , за да бъдат  
отчетени  въпросът  за сигурността  и някои  други  чувствителни  въпроси . 
Вариант  А. Националните  правила  за носенето  на оръжие  от персонала  за ТПБ  
остават  изцяло  в сила . 
Вариант  Б. Установени  са няколко  вида  транспорт  на пари  в брой , като за 
отделните  държави -членки  са предвидени  опции  за неприлагане . 
Вариант  В. Ограничаване  на трансграничното  транспортиране  в рамките  на един  
ден и през светлата  част от денонощието , което  означава , че превозното  средство  
за ТПБ  следва  в един  и същ ден да напусне  и да се завърне  в своята  държава -
членка  на произход  и че транспортирането  се осъществява  през светлата  част от 
денонощието . 
Вариант  Г. По-голямата  част от доставките /събиранията  на пари  в брой , 
осъществявани  от превозното  средство  за ТПБ  в рамките  на деня , трябва  да бъдат  
извършени  на територията  на получаващата  държава -членка  (получаващите  
държави -членки ). 
Консултациите  с администрациите  на държавите -членки  и с други  заинтересовани  
страни  показаха , че тези изключения  се считат  за нужни , за да се осигури  висока  
степен  на сигурност , и представляват  необходима  предпоставка  за постигане  на 
достатъчен  консенсус  по отношение  на общите  правила  за трансгранично  
транспортиране  на пари  в брой . 
Анализът  показа , че въпреки  вероятността  от свиване  на потенциалния  
трансграничен  пазар  вследствие  на тези варианти  не се очаква  те да създадат  
значителни  препятствия  за трансграничното  транспортиране , като по отношение  на 
всяка  ситуация  предложението  предвижда  решения , даващи  възможност  за 
осъществяване  на трансгранично  транспортиране  (защитена  касета  за оръжия  в 
превозното  средство , която  може  да бъде  отворена  единствено  дистанционно  от 
 
BG 9   BG контролното  помещение , стандартизирани  варианти  на транспорт , признаване  на 
еквивалентните  обучения  за боравене  с оръжие  и т.н.).  
По отношение  на сигурността  на транспортирането  в предложението  са заложени  
високи  стандарти  в съответните  области , запазване  на националните  правила  в 
чувствителните  области , като например  законодателството  в областта  на оръжията , 
и възможности  за държавите -членки  да не прилагат  определени  видове  транспорт , 
ако считат , че те не са съвместими  с националната  обстановка . Поради  това се 
счита , че предвидените  общи  правила  осигуряват  висока  степен  на сигурност  при 
трансграничното  транспортиране . 
И накрая , счита  се, че административната  тежест  е относително  малка  и би 
засегнала  само  тези дружества  за ТПБ , които  искат  да кандидатстват  за 
международен  лиценз  за ТПБ . 
6. СРАВНЕНИЕ  НА ВАРИАНТИТЕ  
Достигнатото  в оценката  на въздействието  заключение  е, че предпочитаният  
вариант  представлява  набор  от общи  правила , действащи  във всички  държави -
членки  в еврозоната , но ограничени  върху  трансграничния  транспорт  (вариант  3), 
заедно  със специфичните  дерогации  и ограничения  на обхвата , предвидени  в 
специфичните  варианти  А—Г. Този  вариант  на политика  би довел  до постигане  на 
целта  за улесняване  на свободното  обращение  на еврото  в брой  в рамките  на 
еврозоната  по най-ефективния  начин  измежду  другите  варианти  на политика , като 
същевременно  гарантира , че по време  на транспортирането  се съблюдават  
изисквания , осигуряващи  висока  степен  на сигурност  на персонала  за ТПБ  и на 
гражданите  като цяло . В допълнение  се препоръчва  обхватът  на вариант  3 да бъде  
разширен  върху  територията  на държавите -членки , на които  предстои  въвеждане  
на еврото , тъй като по време  на подготовката  на прехода  обикновено  нараства  
нуждата  от трансгранично  транспортиране  на евро  в брой . Разширяването  следва  
да влезе  в сила  от датата  на решението  на Съвета  за отмяна  на съответната  им 
дерогация  от участие  в еврозоната . 
7. НАБЛЮДЕНИЕ  И ОЦЕНКА  
С цел осъществяване  на текущо  наблюдение  върху  прилагането  на новите  правила  
и евентуална  подготовка  на предложения  за подобряване  на тяхното  действие  
следва  да бъде  създаден  Комитет  за трансграничното  транспортиране  на евро  в 
брой , в чийто  състав  влизат  представители  на Комисията , на обхванатите  от 
общите  правила  държави -членки  и на Европейската  централна  банка . Комитетът  се 
консултира  със съответните  заинтересовани  страни , в т.ч. социалните  партньори , и 
при необходимост  отчита  техните  становища . 
Освен  това следва  да бъде  предвиден  официален  преглед , който  ще бъде  
осъществен  в рамките  на доклада  на Комисията  до Европейския  парламент  и 
Съвета  най-късно  две години  след  влизането  в сила  на общите  правила . Прегледът  
следва  също  да включва  консултации  със заинтересованите  страни  от сектора , в 
т.ч. със социалните  партньори . Въз основа  на резултатите  от прегледа  Комисията  
 
BG 10   BG би могла  да направи  предложение  за преразглеждане  на регламента . След  това 
прегледът  ще бъде  повтарян  на всеки  пет години .